หุ้นโซลปิดบวก 0.27% รับ BOJ ใช้นโยบายดอกเบี้ยติดลบ
หุ้นโซลปิดบวก 0.27% รับ BOJ ใช้นโยบายดอกเบี้ยติดลบ
29 ม.ค. 2559

ดัชนีคอมโพสิตตลาดหุ้นเกาหลีใต้ปิดปรับตัวขึ้น 0.27% ในวันนี้ โดยดัชนีคอมโพสิตตลาดหุ้นเกาหลีใต้ (KOSPI) ปรับตัวขึ้น 5.12 จุด ปิดที่ 1,912.06 จุด โดยมีปริมาณการซื้อขายหนาแน่น 379.15 ล้านหุ้น มูลค่า 5.97 ล้านล้านวอน (4.97 พันล้านดอลลาร์) โดยมีหุ้นบวกมากกว่าหุ้นลบในสัดส่วน 518 ต่อ 289
เนื่องจากนักลงทุนขานรับมติของธนาคารกลางญี่ปุ่น (BOJ) ที่ให้ใช้นโยบายอัตราดอกเบี้ยติดลบ เพื่อกระตุ้นเศรษฐกิจ ขณะที่เงินวอนแข็งค่าเมื่อเทียบดอลลาร์สหรัฐ
คณะกรรมการกำหนดนโยบายการเงินของ BOJ มีมติด้วยคะแนนเสียง 5 ต่อ 4 ให้เรียกเก็บดอกเบี้ยที่อัตรา -0.1% สำหรับเม็ดเงินที่สถาบันการเงินต่างๆนำมาสำรองฝากไวักับ BOJ ขณะเดียวกัน BOJ ยังให้คำมั่นที่จะเพิ่มฐานเงินที่อัตรา 80 ล้านล้านเยนต่อปี